Meenutan ka omavalitsusjuhtide nö huvireisi Hispaaniasse. Sellele juhtisid tähelepanu nii mõnedki Lääne Elus ilmutatud kirjatükid. Mitte ilma asjata ei avaldanud Reformierakonna fraktsioon abilinnapea Maistele umbusaldust. Meie arvates oli selline reis ilmselge maksumaksja raha vale kulutamine, mille eest endast lugupidav poliitik peaks julgema vastutada. Kuigi volikogu koalitsioon  ei leidnud selles probleemi, astus abilinnapea siiski ise tagasi. Raske öelda, kas selle taga oli poliitiline surve, pead tõstnud moraalitunne või tahtmine linna juhtimises kord majja lüüa.